
asupra  propunerii legislative privind reglementarea 


adaosului comercial pentru produsele alimentare de bază.








		În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind reglementarea adaosului comercial pentru produsele alimentare de bază, trimisă cu adresa nr.87 din 1 iunie 1998, înregistrată sub nr.377/XVIII/11 din 2 iunie 1998.


		Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a luat în dezbatere propunerea legislativă  menţionată mai sus, în şedinţa din 2 iulie 1998.


		Se constată că o iniţiativă legislativă cu acelaşi  conţinut, a fost dezbătută de comisie în vederea avizării, în sesiunea parlamentară anterioară.


		Cu avizul nr.1062/XVIII/11 din 5 noiembrie 1997, membrii comisiei au propus respingerea propunerii legislative, constatând că obiectul  acesteia este reglementat în legislaţia în vigoare.


		Membrii comisiei examinând această nouă iniţiativă legislativă privind reglementarea adausului comercial pentru produsele alimentare de bază au hotărât, cu majoritate de voturi, să propună respingerea acesteia pentru acelaşi considerente reţinute şi în avizul nr.1062/XVIII/11 din  5 noiembrie 1997, menţionat mai sus.


		Precizăm că în art.4 alin.(3) din Legea nr.21/1996, Legea concurenţei, se prevede expus că  “ pentru sectoare economice determinante şi în împrejurări excepţionale, precum: situaţii de criză, dezechilibru major între cerere şi ofertă şi disfuncţionalitate evidentă a pieţei, Guvernul poate dispune măsuri cu caracter temporar pentru combaterea creşterii excesive a preţurilor sau chiar blocarea acestora”. Asemenea măsuri pot fi luate de Guvern, potrivit aceleaşi reglementări, prin hotărâre, pe perioade limitate, cu avizul Consiliului Concurenţei.


		În raport de obiectul şi conţinutul său, propunerea legislativă face parte din categoria legilor ordinare.

